Planerne om et meget højt hus yderst på Aarhus Ø ser nu ud til at blive til noget med 10 års forsinkelse.

Annonce

Helt som forventet står investorer ikke ligefrem i kø for at få lov til at bygge et mindst 110 meter høj tårn yderst på Aarhus Ø, hvor jordbundsforholdene er alt andet en optimale til højhusbyggeri.

Der var indkommet to bud på grunden og byggeretten, da fristen for at byde udløb onsdag middag.

Det ene er fra makkerparret Claus Hommelhoff, Domis, og Rune Kilden, der har bygget resten af det Lighthouse, som højhuset oprindeligt var tænkt som den store og spektakulære afslutning på.

De to har hele tiden meldt meget åbent ud, at de ville byde og har et projekt til grunden tegnet af arkitektfirmaet 3XN, der har tegnet de øvrige etaper af Lighthouse.

Hvem den anden byder er er foreløbig ikke kendt.

Annonce

Afgørelse ved årsskiftet

Chefen for kommunens afdeling for Bolig og Projektudvikling, Bente Lykke Sørensen, har stået for udbuddet.

»To bud er meget fint. Og det passer meget godt til, at jeg gennem processen har fornemmet, at der ville være to-tre interesserede,« siger hun.

Tilbuddene med tilhørende projekter skal nu gås grundigt igennem af en arbejdsgruppe, og der skal holdes en række møder med tilbudsgiverne, inden byrådet beslutter sig for, hvilket af de to projekter, det vil have.

»Jeg forventer, at byrådet tager stilling omkring årsskiftet,« siger Bente Lykke Sørensen.

Annonce

Nu skal det være

Derefter følger endnu en periode med nærmere forhandlinger med folkene bag vinderprojektet, ligesom vinderprojektet skal testes i forhold til de noget usikre jordbundsforhold i computerprogrammer.

Der må ikke være tvivl om, at det valgte projekt kan realiseres i virkeligheden.

»Dennne gang skal det lykkes,« siger Bente Lykke Sørensen med henvisning til, at adskillige konsortier under og lige efter finanskrisen måtte kaste håndklædet i ringen og meddele, at de ikke kunne realisere det dengang 142 meter høje fyrtårnsprojekt.

Hvis du vil være helt opdateret på byggerier og nye boliger i Aarhus, har vi lavet en speciel side på Facebook til formålet: